Werner March

Werner Julius March (født 17. januar 1894 i Charlottenburg; død 11. januar 1976 i Berlin) var en tysk arkitekt, sønn av arkitekten Otto March. Hans mest kjente verk er olympiastadion i Berlin.

Werner March studerte ved Berlins tekniske universitet, ble lærer samme sted 1953 og æressenator fra 1962.

Werners far, Otto March hadde tegnet det tidligere Tyske stadion, Olympiastadions forløper på samme sted. Werner March fikk i 1930 oppdraget med å tegne Det tyske sportforum som forberedelsene til lekene i 1936. Han ble på dette tidspunkt ansett som en dyktig representant for det såkalte Neues Bauen eller modernistiske (funksjonalistiske) stil. Etter at Adolf Hitler hadde kommet til makten i 1933 meldte March seg inn i NSDAP i håp om kunne få fullføre olympiaanlegget. Hitler engasjerte seg i byggeplanene og avgjorde at det skulle bli et stort anlegg, kalt Reichssportfeld. Det monumentale fortrengte den moderne stil og March lot seg styre av dette; glass ble erstattet med naturstein. Werner Marchs valg i perioden 1933 til 1945 heftet ved hans renomme etter avslutningen av den andre verdenskrigen.

Referanser

Eksterne lenker 
 
 

Personer fra Berlin
Tyske arkitekter
Tyskere fra andre verdenskrig
Personer tilknyttet det tredje rike
Medlemmer av NSDAP (innmeldt 1933–1945)